Viborger Samler, 1835-09-08
Spanien. Efterretninger fra Madrid gaae til den 21de f. M. Der var publiceret et Decret der overdrager Censorernes Functioner, der hidtil udøvedes af enkelte Jndivider, til et Censurcollegium, der gjøres ansvarlig for Journalernes Jndhold. Ogsaa skulle Journalerne, ifølge Decretets Ord, kunne undertrykkes efter Behag. Cheferne for Jnsurrectionen af 15de og 16de, navnligen ogsaa Medlemmerne af den Deputation, der overbragte Dronningen Borgergardens Adresse, skulde overleveres til en Krigsret. Procuradoren Galiano var atter sat i Frihed. Procuradorerne Jsturiz, de las Navas og Caballer have siden ikke kunnet gribes, da de er, flygtede til Catalonien. – J denne Provinds og navnligen i Barcelona holdt man fast ved den engang begyndte Bevægelse. Efterretningerne derfra gaae til den 22de og vise, at den barcelonesiske Junta har udstædt anden Gang en Adresse til Dronningen, i hvilken man paastaaer Nødvendigheden af at udstæde en anden octrøyeret Stats-Grundlov istedetfor det jammerlige kongelige Statut. Tillige havde man i denne Adresse forekastet Regjeringen, at den havde hidført de madridske Uroligheder ved sin forkeerte Fremfærd. Cataloniens Adskillelse fra det øvrige Spanien vilde under saadanne Omstændigheder stedse blive sandsynligere, især da Regjeringen havde begaaet den Feil, at udnævne den som Overløber fra Friheden forhadte General Manso til Generalcapitain af Catalonien. Carlisterne forberedede en Expedition til denne Provinds under Grev Espannas befaling. – J Madrid ventede man dagligt Jndkaldelsen af Cortes; det hed ogsaa, at Ministrene Ahumada (Amarillas) og Alvare; Guera vilde blive afskedigede. Den 3die skal Tractaten angaaende Anerkjendelsen, af de forhenværende spanske Colonier i Sydamerica være undertegnet af Grev Torrene paa spansk og Generalerne Soublette og O'Leary paa americansk Side. - Generalerne Evans og Alava have i S. Sebastian 4000 Mand under deres Befaling. – Den 16de var den franske Fremmedlegion landet i Tarragona; Paris forsikkrede man, at den havde sluttet sig til Bevægelsespartiet og var traadt i den barcelonesiske Juntas Sold. – Jfølge Breve fra Bayonne af 22de August var Roligheden ogsaa forstyrret i Pamplona. Man afsang der patriotiske Sange under Raabet; ned med Munkene! Autoriteterne traf imidlertid forstandige Forholdsregler; Patrouiller udsendtes, og saavel Klostrene som biskoppernes Pallads erholdt Vagt af Borgergarden. Prætendentens Hovedqvarteer var den foregaaende Dag i Salvatierra de Alava. J Jrun havde han givet befaling til, ingen Communication at tillade med Frankrig. Carlisterne havde opkastet Forskandsninger i Nærheden af BidassoaBroen og synes at ville sprænge denne i Luften. J Arragonien væbnede Landfolket sig imod Carlisterne, og 6000 Mand vare den 17de ilede Staden Huestatil Hjælp, men kom forsilde og droge vi ere til Balbastro. - Den cataloniske Junta har faaet et undvigende Svar fra Grev Torreno, hvilket den ikke synes at bryde sig det Mindste om. Barcelonas Forstæder organisere sig militairisk, 4000 Mennesker ere der bevæbnede og udvælge selv deres Offitierer. Et Regjeringsdampskib, der havde 3000 Geværer ombord, blev anholdt. J Militsen er oprettet et Artilleriecompagnie, og en Subscription er aabnet for at skadesløsholde Borgermilitsen, der, som i Aaret 1820, har antaget Navn af National milits, for dens Tidspilde. Beløbet udgjør allerede over 60,000 Realer.